wickkiey/tamil-wikipedia-chunked huggingface dataset:
# ஹேமல் மேத்தா

**ஹேமல் மேத்தா** (*Hemal Mehta* பிறப்பு: மார்ச்சு 6 1974), இந்தியாவை ப்பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். 20 ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005/06, 2009 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். இடதுகை துடுப்பாட்டக்காரர், மிதவேகப் பந்துவீச்சாளர்.
# ஹேமல் மேத்தா

## வெளி இணைப்பு

- ஹெமில் மெஹ்தா - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# ராகேஷ் சர்மா (ஒமானிய துடுப்பாட்டக்காரர்)

**ராகேஷ் சர்மா** (*Rakesh Sharma* பிறப்பு: சனவரி 24 1982), இந்தியாவை ப்பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். நான்கு ஏ-தர துடுப்பாட்டப் போட்டிகளிலும், நான்கு ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 2005/06 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
# ராகேஷ் சர்மா (ஒமானிய துடுப்பாட்டக்காரர்)

## வெளி இணைப்பு

- ராகேஷ் சர்மா - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு  
en:Rakesh Sharma
# ஜீத்தேந்திரா ரெட்கார்

**ஜீத்தேந்திரா ரெட்கார்** (*Jitendra Redkar* பிறப்பு: ஆகத்து 17 1967), இந்தியாவைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. ஐந்து ஏ-தர துடுப்பாட்டப் போட்டிகளிலும், ஐந்து ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 2005/06 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
# ஜீத்தேந்திரா ரெட்கார்

## வெளி இணைப்பு

- ஜீத்தேந்திரா ரெட்கார் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சுல்தான் அகமது

**சுல்தான் அகமது** (*Sultan Ahmed* பிறப்பு: சூன் 18 1977), பாக்கித்தானைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். ஒன்பது முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும், ஐந்து ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 1999/00 பருவ ஆண்டில் முதல்தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
# சுல்தான் அகமது

## வெளி இணைப்பு

- சுல்தான் அகமது - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வைபவ் வடெகாவோன்கர்

**வைபவ் வடெகாவோன்கர்** (*Vaibhav Wategaonkar*, பிறப்பு: ஆகத்து 30 1982), இந்தியாவைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2007/08 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார்.
# வைபவ் வடெகாவோன்கர்

## வெளி இணைப்பு

- வைப்ஹாவ் வடகஒன்கர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
- வைப்ஹாவ் வடகஒன்கர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# தமிழ்க் கணிமைக்கான சுந்தர ராமசாமி விருது

**தமிழ்க் கணிமைக்கான சுந்தர ராமசாமி விருது** என்பது காலச்சுவடு நிறுவனர் சுந்தர ராமசாமி பெயரில் காலச்சுவடு அறக்கட்டளை வழங்கும் விருது ஆகும். 2007ஆம் ஆண்டு முதல் இவ்விருது தமிழ்க் கணிமைத் துறையில் குறிப்பிடத்தக்க சாதனைகள் படைத்தோருக்கு ஆண்டு தோறும் வழங்கப்படுகிறது. இவ்விருது கனடாவின் தமிழ் இலக்கியத் தோட்டம் ஒவ்வொரு ஆண்டும் நடத்தும் இயல் விருது வழங்கும் விழாவில் அளிக்கப்படுகிறது. இவ்விருது பெறுபவர்களுக்கு ஆயிரம் கனேடிய டாலர்களும் விருதுப் பட்டயமும் அளிக்கப்படும்.
# தமிழ்க் கணிமைக்கான சுந்தர ராமசாமி விருது

### விருது வென்றோர்

| ஆண்டு | பெயர் |  |
| --- | --- | --- |
| 2007 | கே. ஸ்ரீநிவாசன், |  |
| 2008 | கு. கல்யாணசுந்தரம் |  |
| 2009 | சுரதா யாழ்வாணன் |  |
| 2010 | தமிழ் இலினக்சு கே. டீ. இ. குழு |  |
| 2011 | முத்து நெடுமாறன் |  |
| 2012 | வாசு அரங்கனாதன் |  |
| 2013 | முகுந்தராஜ் சுப்பிரமணியன் |  |
| 2014 | மணி மணிவண்ணன் |  |
| 2015 | எஸ். ராஜா ராமன் |  |
| 2016 | த. சீனிவாசன் |  |
| 2017 | சசிகரன் பத்மநாதன் |  |
| 2018 | ராமசாமி துரைபாண்டி | } |
# தமிழ்க் கணிமைக்கான சுந்தர ராமசாமி விருது

## விருது பெற்றோர்

2010 - முத்து நெடுமாறன் (முரசு குழுமத்தின் தலைவர்), மலேசியா
# சுக ரஹஸ்ய உபநிடதம்

**சுக ரஹஸ்ய உபநிடதம்** என்பது கிருஷ்ணயஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 37வது உபநிஷத்து. சாமானிய வேதாந்த உபநிடதங்கள் பகுப்பைச் சேர்ந்தது. வியாசருடைய புத்திரரான சுகருக்கு பரமசிவனே உபதேசித்ததும் அதன் பயனாக சுகர் சுகபிரம்மமாகவே ஆனதும் இதனில் சொல்லப்படுகிறது. இதன் இன்னொரு சிறப்பு, நான்கு வேதங்களின் மகாவாக்கியங்களின் பொருள்களும் சுருக்கமாகவும் தெளிவாகவும் இங்கே காணப்படுகிறது.
# சுக ரஹஸ்ய உபநிடதம்

## மகாவாக்கியங்களிலுள்ள சொற்களின் பொருள்

### பிரக்ஞானம் பிரம்ம (ரிக் வேதம்: ஐதரேய உபநிடதம், 5-3)

- *பிரக்ஞானம்*: எதனால் ஒருவன் பார்க்கிறானோ, கேட்கிறானோ, முகர்கிறானோ, பேசுகிறானோ, ருசியையும் ருசியற்றதையும் உணர்கிறானோ அவ்வறிவு.
- *பிரம்மம்*: தேவர்கள், மனிதர்கள், மிருகங்கள், பட்சிகள் ஆகிய எல்லாவற்றிலும் உள்ள ஒரே சைதன்யம் அல்லது அறிவு.  
===அஹம் பிரம்ம அஸ்மி (யசூர் வேதம்): பிரகதாரண்யக உபநிடதம், 1-4-10)====  
- 'அஹம்' அல்லது 'நான்' : அறிவின் இடமாகிய இந்த தேகத்தில் புத்திக்கு சாட்சியாக இருந்து விளங்கிக் கொண்டிருக்கும் பரிபூர்ணமான பரமாத்மா.
- எங்கும் நிரைந்த பரம்பொருள் பிரம்மம் என்ற சொல்லால் வர்ணிக்கப்படுகிறது. அது 'நான் இருக்கிறேன் (அஸ்மி)' என்று விளங்குகிறது. அதனால் நானே பிரம்மமாகிறேன்.
# சுக ரஹஸ்ய உபநிடதம்

## மகாவாக்கியங்களிலுள்ள சொற்களின் பொருள்

### தத் த்வம் அஸி (ஸாம வேதம்: சாந்தோக்ய உபநிடதம், 6-9-4)

- 'தத்': பெயரோ உருவமோ இல்லாமல் இரண்டற்ற ஒன்றாக படைப்புக்கு முன்பே இருந்த அது இப்பொழுதும் அப்படியே உள்ளது. அது தான் 'அது' என்று பொருள் படைத்த 'தத்'.
- 'த்வம்': கேட்பவனின் தேகத்திற்கும் புலன்களுக்கும் அப்பாற்பட்டதாய் உள்ளே விளங்கும் உண்மைப்பொருள்.
- 'அஸி' : 'தத்' எனும் சொல்லால் குறிக்கப்படுவதும் 'த்வம்' என்னும் சொல்லால் குறிக்கப்படுவதும் ஒன்றே என்று பொருள்படும் வினைச்சொல்.
# சுக ரஹஸ்ய உபநிடதம்

## மகாவாக்கியங்களிலுள்ள சொற்களின் பொருள்

### அயம் ஆத்மா பிரம்ம (அதர்வ வேதம்: மாண்டூக்ய உபநிடதம், 2)

- 'அயம்' : அகராதியிலுள்ள பொருள் 'இவன்'.
- 'அயம் ஆத்மா': இங்கு, தனக்குத்தானே, யாரும் சொல்லவேண்டியிராமலே, உள்ளுறைபவனாக விளங்கும் ஆத்மா. அதனாலேயே 'இந்த ஆன்மா' என்று குறிக்கப்படுகிறது. 'நான்' என்ற அகந்தைக்கு அடித்தளமாக வியாபித்துள்ளவன்.
- 'பிரம்ம': பார்க்கப்படும் உலகனைத்தும் வியாபித்துள்ள தத்துவம்.
- 'அயம் ஆத்மா பிரம்ம': 'அந்த' பிரம்மமும் 'இந்த' ஆன்மாவும் ஒன்றே.
# சுக ரஹஸ்ய உபநிடதம்

## சொற்பொருளும் உட்பொருளும்

மஹாவாக்கியத்தின் பொருளை உணர சொற்களின் 'சொற்பொருள்' (*வாச்சியார்த்தம்*), 'உட்பொருள்' (*லக்ஷ்யார்த்தம்*) ஆகிய இரண்டு வகையான பொருளையும் கவனிக்கவேண்டும். *த்வம்* என்ற சொல்லின் சொற்பொருள் ஐம்பூதங்களாலான உடலும் அதன் புலன் முதலியவைகளும். உட்பொருளோவெனின், உடல், மனது, புலன்கள் இவைகளுக்கபாற்பட்ட ஜீவன். *தத்* என்ற சொல்லின் சொற்பொருள் உலகை ஆளும் கடவுள்; உட்பொருளோ ஸச்சிதானந்த பிரம்மம். *அஸி* எனும் சொல், உட்பொருளில் இவையிரண்டும் ஒன்றே என்பதாகும்.
# சுக ரஹஸ்ய உபநிடதம்

## சுக பிரம்மம்

பரமசிவனாலேயே பிரம்மோபதேசம் செய்யப்பட்ட சுகர் தன்னுடையது, தான், என்ற எதுவுமில்லாது, துறந்தெழுந்து, கடவுளை வணங்கி உலகுடன் இரண்டறக்கலந்து மனதளவில் ஐக்கியமாகிவிட்டார். பிரம்மம் என்ற அமுதக்கடலில் மிதப்பவர்போல் துறவியாகச்செல்லும் அவரைப்பார்த்து அவர் தந்தை வியாசர் அவரைப்பின்தொடர்ந்து, பிள்ளையின் பிரிவாற்றாமையினால் 'மகனே' என்று கூவினார். அப்பொழுது அசைவது அசையாதது யாவும், உலகனைத்தும், 'ஏன், ஏன்' என்று எதிரொலி செய்தது. அவ்வொலியைக் கேட்டு வியாசர் தன் புத்திரனின் பிரம்ம அனுபவத்தை உணர்ந்து அதிசயித்தார்.
# சுக ரஹஸ்ய உபநிடதம்

## பொன்மொழி

:: வேதத்தின் ஆதியில் விளங்கும் ஒலி என எது கூறப்படுகிறதோ, வேதாந்தத்தில் நிலைபெற்றது எதுவோ, பிரகிருதி ஒடுங்குமிடம் எதுவோ அந்தப் பரம்பொருள் மகேசுவரன் .
# மோனீஷ் அரோரா

**மோனீஸ் அரோரா** (*Monish Arora* பிறப்பு: மார்ச்சு 10 1971), இந்தியாவைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். 12 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டியிலும், இவர் 1990/91-1998/99 பருவ ஆண்டில் முதல்தர துடுப்பாட்டப் போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார்.
# மோனீஷ் அரோரா

## வெளி இணைப்பு

- மோனீஸ் அரோரா - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
- மோனீஸ் அரோரா - கிரிக்இன்ஃபோவில் இருந்து விளையாட்டுவீரர் விபரக்குறிப்பு  
en:Monish Arora
# சாகர் குல்கர்னி

**சாகர் குல்கர்னி** *Sagar Kulkarni* இந்தியாவைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். இவர் இருபது20 போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர். இருபது20 போட்டிகளில் 56 பந்துகளில் 219 ஓட்டங்களைப் பெற்றமை இதுவரை உலகசாதனையாக உள்ளது. (2011.08.19)
# சாகர் குல்கர்னி

## வெளி இணைப்பு

- சாகர் குல்கர்னி - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- சாகர் குல்கர்னி - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# கோபிநாத் பர்தலை

**கோபிநாத் பர்தலை ** (Gopinath Bordoloi, 6 சூன் 1890–5 ஆகத்து 1950) இந்திய மாநிலமான அசாமின் முதலாவது முதலமைச்சராகப் பணியாற்றியவரும், இந்திய விடுதலை இயக்கத்தில் பெரும் பங்காற்றியவரும் ஆவார். அரசியல் கோட்பாடாக காந்தியின் வன்முறை தவிர்த்த வழியை ஏற்றுக்கொண்டவர். அசாம் மாநிலத்திற்கும் மக்களுக்கும் இவராற்றியப் பணியைப் பாராட்டி இவர் முதலமைச்சராக இருந்தபோது அசாமின் ஆளுநராக இருந்த ஜயராம் தாஸ் தௌலத்ராம் இவருக்கு "லோகபிரியா" என்ற பட்டத்தை வழங்கினார். 1999 ஆம் ஆண்டு இந்தியாவின் உயரிய குடிமை விருதான பாரத ரத்னா இவருக்கு மரணத்திற்குப் பின்பு வழங்கப்பட்டது.
# கோபிநாத் பர்தலை

## இளமையும் கல்வியும்

கோபிநாத் ராகாவில் 1890ஆம் ஆண்டின் சூன் 6 அன்று புத்தேசுவர் பர்தலைக்கும் பிராணேசுவரி பர்தலைக்கும் மகனாகப் பிறந்தார். பன்னிரெண்டாவது அகவையிலேயே தனது தாயை இழந்தார். 1907ஆம் ஆண்டில் மெட்றிக்கில் தேர்வானபிறகு காட்டன் கல்லூரியில் சேர்ந்தார். தனது இடைநிலை பட்டப்படிப்பை 1909ஆம் ஆண்டு முடித்து கொல்கத்தாவிலுள்ள இசுகாட்டிஷ் சர்ச் கல்லூரியில் பட்டப்படிப்பை 1911இல் முடித்தார். கொல்கத்தா பல்கலைக்கழகத்திலிருந்து 1914ஆம் ஆண்டு முதுகலைப் பட்டம் பெற்று சட்டம் படிக்கத் தொடங்கினார். ஆனால் மூன்றாண்டுகளிலேயே இறுதித் தேர்வு எழுதாது குவஹாத்தி திரும்பினார். சோனாராம் உயர்நிலைப்பள்ளியில் தற்காலிக தலைமையாசிரியராகப் பணியாற்றியபடியே தமது சட்ட படிப்பை 1917ஆம் ஆண்டு முடித்தார்; குவஹாத்தியில் வழக்கறிஞராகப் பணி புரியத் தொடங்கினார்.
# கோபிநாத் பர்தலை

## அரசியல் வாழ்வு

1922 ஆம் ஆண்டு இந்திய தேசிய காங்கிரசின் அங்கமாக அசாம் காங்கிரசு உருவானபோது இவரது அரசியல் வாழ்வு துவங்கியது. அந்த ஆண்டு நடைபெற்ற ஒத்துழையாமை இயக்கத்தில் பங்கேற்று ஓராண்டு சிறை சென்றார். வெளிவந்தபிறகு தமது வழக்கறிஞர் தொழிலுக்குத் திரும்பினார்.  
1936 ஆம் ஆண்டு பிராந்திய சட்டப்பேரவை தேர்தல்களில் காங்கிரசு பெரும்பான்மை இடங்களைப் பெற்றிருந்தபோதும் அமைச்சர்களுக்கு அதிகாரம் வழங்கப்படாத நிலையில் எதிர்கட்சியாகவே செயலாற்ற முடிவு எடுத்தது. போர்டோலாய் எதிர்கட்சித் தலைவராக தேர்ந்தெடுக்கப்பட்டார். சிறுபான்மை கட்சிகள் அமைத்த அரசு கவிழ்ந்தநிலையில் இவர் செப்டம்பர் 21, 1938ஆம் ஆண்டில் முதல்வராக பொறுப்பேற்றார். மகாத்மா காந்தியின் ஆணைப்படி 1940ஆம் ஆண்டில் தமது பதவியை துறந்தார். 1946ஆம் ஆண்டு நடைபெற்ற தேர்தல்களில் மீண்டும் வெற்றி பெற்று முதலமைச்சராக பொறுப்பேற்றார்.  
இந்தியப் பிரிவினைக்கு முன்பாக நடந்த உரையாடல்களில் அசாமை வங்காளத்துடன் இணைத்து கருதப்படுவதை காங்கிரசுக்கு உள்ளேயும் பிரித்தானிய அரசினரிடத்தும் இவர் எதிர்த்தமையாலேயே பின்னாளில் அசாம் கிழக்கு வங்காளத்துடன் பாக்கித்தானின் பகுதியாக இணைக்கப்படாமல் இருந்தது எனச் சில அரசியலாளர்கள் கருதுகின்றனர்.  
1999ஆம் ஆண்டு இவருக்கு மரணத்துக்குப் பிறகான பாரத ரத்னா வழங்கப்பட்டது.  
குவஹாத்தியில் உள்ள விமான நிலையத்துக்கு இவர் நினைவாக லோக்பிரியா கோபிநாத் பர்தலை சர்வதேச விமான நிலையம் என்று பெயர் சூட்டப்பட்டுள்ளது.
# புதிய ஆத்திசூடி

**புதிய ஆத்திசூடி** ஒரு தமிழ் நீதி நூல். ஔவையார் எழுதிய நீதி நூலான ஆத்திசூடியைப் போன்றே நல்ல அறிவுரைகளுடன் சுப்பிரமணிய பாரதியாரால் 20-ஆம் நூற்றாண்டில் எழுதப்பட்டது. ஆத்திசூடியைப் போன்றே இதன் அமைப்பு உள்ளது. மொத்தம் 111 அறிவுரைகள் உள்ளன. இவை எளிதில் மனப்பாடம் செய்து கொள்ளும் சிறு சிறு சொற்றொடர்களாக அமைந்துள்ளன.
# சாத் ஜன்ஜுவா

**சாத் ஜன்ஜு** (*Saad Janjua* பிறப்பு: நவம்பர் 7 1973), பாக்கித்தானைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். 26 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டியிலும், இவர் 1995/96-2004/05 பருவ ஆண்டில் முதல்தர துடுப்பாட்டப் போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
# சாத் ஜன்ஜுவா

## வெளி இணைப்பு

- சாத் ஜன்ஜு - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
- சாத் ஜன்ஜு - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# சேட்டன் சூரியவன்சி

**சேட்டன் சூரியவன்சி** (*Chetan Suryawanshi* பிறப்பு: பிப்ரவரி 24 1985), இந்தியாவைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். 26 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டியிலும், இவர் இருபது20 போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
# சேட்டன் சூரியவன்சி

## வெளி இணைப்பு

- சேட்டன் சூரியவன்சி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# அருணா ஆசப் அலி

** அருணா ஆசப் அலி** (*Aruna Asaf Ali*, ; சூலை 16, 1909 — சூலை 29, 1996) ஓர் இந்திய விடுதலை இயக்கத் தன்னார்வலர். 1942ஆம் ஆண்டு வெளையனே வெளியேறு இயக்கத்தின் போது மும்பையில் *கோவாலியா குள மைதானத்தில்* காங்கிரசின் கொடியை ஏற்றியதற்காக பரவலாக அறியப்பட்டவர்.
# அருணா ஆசப் அலி

## இளமைக் காலம்

அருணாவின் இயற்பெயர் அருணா கங்குலி. பிரித்தானிய பஞ்சாப் மாநிலத்தின் (இன்றைய அரியானா மாநிலம்) கல்காவில் வங்காளக் குடும்பத்தில் பிறந்தார். லாகூர் மற்றும் நைனிதாலில் படித்தவர். பட்டம் பெற்ற பின்னர் கொல்கத்தாவின் *கோபால கிருஷ்ண கோகலே நினைவு பள்ளி*யில் ஆசிரியையாகப் பணியாற்றினார். காங்கிரசுத் தலைவர்களில் ஒருவராக விளங்கிய ஆசப் அலியை அலகாபாத்தில் சந்தித்தப்பிறகு பெற்றோர்களின் எதிர்ப்பையும் சமயவாதிகளின் எதிர்ப்பையும் இருபது ஆண்டுகளுக்கும் கூடுதலான அகவை வேறுபாட்டையும் மீறி 1928ஆம் ஆண்டு அவரை திருமணம் புரிந்து கொண்டார்.
# அருணா ஆசப் அலி

## அரசியல் வாழ்வு

அருணா இந்திய தேசிய காங்கிரசின் துடிப்பான அங்கத்தினராக விளங்கினார். உப்பு சத்தியாக்கிரகத்தின்போது சிறை சென்றார். அரசியல் கைதிகளை விடுவித்தபோது இவரை விடுவிக்காததால் மக்கள் போராட்ட நடந்தது. அதன்பின்னரே விடுவிக்கப்பட்டார். 1942ஆம் ஆண்டு வெளையனே வெளியேறு இயக்கத்தின் போது பல தலைவர்கள் முன்னதாகவே கைது செய்யப்பட்டிருந்த நிலையில் மும்பையில் *கோவாலியா குள மைதானத்தில்* காங்கிரசின் கொடியை பலத்த தடைகளை மீறி ஏற்றினார். விடுதலைக்குப் பின்னர் காங்கிரசிலிருந்து வெளியேறி பல சோசலிச இயக்கங்களில் பங்காற்றி உள்ளார். 1958ஆம் ஆண்டு தில்லியின் முதல் மேயராக தேர்ந்தெடுக்கப்பட்டார். இந்த காலகட்டத்தில் எடதாதா நாராயணனுடன் இணைந்து பேட்ரியட் இதழையும் பல நூல்களை வெளியிட்டுள்ளார். 1964ஆம் ஆண்டு மீண்டும் காங்கிரசில் இணைந்தார். இருப்பினும் அரசியலில் முழுமையாக ஈடுபடவில்லை.  
அருணா ஆசஃப் அலிக்கு 1997ஆம் ஆண்டு மறைவிற்கு பிந்தைய பாரத ரத்னா விருது வழங்கப்பட்டது.
# ராபர்ட் அன்டசன்

**ராபர்ட் அன்டசன்** (*Robert Anderson * பிறப்பு: சூலை 24 1893 , இறப்பு: தெரியாது) இவர் அமெரிக்க அணியின் துடுப்பாட்டக்காரர். மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1912,1913 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.
# ராபர்ட் அன்டசன்

## வெளி இணைப்பு

- ராபர்ட் அன்டசன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு  
- ராபர்ட் அன்டசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# லகிரு வீரகல

**லகிரு வீரகல** (*Lahiru Weragala*, பிறப்பு: மார்ச்சு 12 1989), இலங்கை கொழும்புப் பிறப்பிடமாகக் கொண்ட துடுப்பாட்டக்காரர். இவர் 11 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை மரியன்ஸ் விளையாட்டுக்கழக அணி உறுப்பினராக பங்குகொண்டார்.
# லகிரு வீரகல

## மூலம்

- லகிரு வீரகல - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சாகான் விஜேசிரி

**சாகான் விஜேசிரி** (*Sahan Wijesiri*, பிறப்பு: சனவரி 9 1988), இலங்கை கொழும்புப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2008/09 பருவ ஆண்டுகளில், இலங்கை தமிழ்யூனியன் விளையாட்டுக்கழக அணி உறுப்பினராக பங்குகொண்டார்.
# சாகான் விஜேசிரி

## மூலம்

- சாகான் விஜேசிரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# உதேஸ் விஜேசூரிய

**உதேஸ் விஜேசூரிய** (*Udesh Wijesuriya*, பிறப்பு: சனவரி 9 1988), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை காலி விளையாட்டுக்கழக அணி உறுப்பினராக பங்குகொண்டார்.
# உதேஸ் விஜேசூரிய

## மூலம்

- உதேஸ் விஜேசூரிய - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பீ. டபிள்யு. விஜேதுங்க

**பீ. டபிள்யு. விஜேதுங்க** (*B. W. Wijetunge*), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை கோல்ட் விளையாட்டுக்கழக அணி உறுப்பினராக பங்குகொண்டார்.
# பீ. டபிள்யு. விஜேதுங்க

## மூலம்

- பீ. டபிள்யு. விஜேதுங்க - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# துமிந்த விஜேவீர

**துமிந்த விஜேவீர** (*Duminda Wijeweera*, பிறப்பு: திசம்பர் 9 1986), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை கடற்படை விளையாட்டுக்கழக அணி உறுப்பினராக பங்குகொண்டார்.
# துமிந்த விஜேவீர

## மூலம்

- துமிந்த விஜேவீர - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மார்க் வில்லி

**மார்க் வில்லி** (*Mark Wille*, பிறப்பு: சனவரி 24 1987), இலங்கை கொழும்பு வெள்ளவத்தையைப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை கடற்படை விளையாட்டுக்கழக அணி உறுப்பினராக பங்குகொண்டார்.
# மார்க் வில்லி

## மூலம்

- மார்க் வில்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தரிந்து விமலதாச

**தரிந்து விமலதாச** (*Tharindu Wimaladasa*, பிறப்பு: ஆகத்து 24 1985), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டுகளில், இலங்கை அந்தோனியன் விளையாட்டுக்கழக அணி உறுப்பினராக பங்குகொண்டார்.
# தரிந்து விமலதாச

## மூலம்

- தரிந்து விமலதாச - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கயான் விமலசாந்த

**கயான் விமலசாந்த** (*Gayan Wimalashantha*, பிறப்பு: ஏப்ரல் 23 1983), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டுகளில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.
# கயான் விமலசாந்த

## மூலம்

- கயான் விமலசாந்த - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டிலான் வூட்டஸ்

**டிலான் வூட்டஸ்** (*Dilan Woutersz*, பிறப்பு: அக்டோபர் 20 1977), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999/00 பருவ ஆண்டுகளில், இலங்கை நொன்டர்ஸ் கிரிப்ஸ் விளையாட்டுக்கழக அணி உறுப்பினராக பங்குகொண்டார்.
# டிலான் வூட்டஸ்

## மூலம்

- டிலான் வூட்டஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# முகம்மது சரூக்

**முகம்மது சரூக்** (*Mohamed Zarook*, பிறப்பு: சூலை 25 1967), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988/89 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# முகம்மது சரூக்

## மூலம்

- முகம்மது சரூக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு
# சார்ல்சு கிளவர்-பிரவுண்

**சார்ல்சு கிளவர்-பிரவுண்** (*Charles Clover-Brown*, பிறப்பு: செப்டம்பர் 18 1907, இறப்பு: அக்டோபர் 6 1982), இங்கிலாந்தைப் பிறப்பிடமாகக் கொண்ட இலங்கை துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1930/31-1935/36 பருவ ஆண்டுகளில், இலங்கை விளையாட்டுக்கழக அணி உறுப்பினராக பங்குகொண்டார்.
# சார்ல்சு கிளவர்-பிரவுண்

## மூலம்

- சாள்ஸ் கிளவர் - பிரவுன்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வால்ட்டர் பில்ப்ஸ்

**வால்ட்டர் பிலிப்ஸ்** (*Walter Philps*, பிறப்பு: ஏப்ரல் 8 1903), இங்கிலாந்தைப் பிறப்பிடமாகக் கொண்ட இலங்கை துடுப்பாட்டக்காரர். இவர் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1926/27பருவ ஆண்டுகளில், இலங்கை விளையாட்டுக்கழக அணி உறுப்பினராக பங்குகொண்டார்.
# வால்ட்டர் பில்ப்ஸ்

## மூலம்

- வால்ட்டர் பிலிப்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வஜ்ர ஸூசிகா உபநிடதம்

**வஜ்ர ஸூசிகா உபநிடதம்** என்பது சாம வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 38வது உபநிஷத்து. சாமானிய வேதாந்த உபநிடதங்கள் என்ற பகுப்பில் சேர்ந்தது. இதனுடைய தனிச்சிறப்பு 'பிராம்மணன்' என்ற சொல்லுக்கு முழு இலக்கணம் வரையறுப்பதுதான். மரபுவழியாகவும், இந்து சமயவாதிகளின் சாதிக்கொள்கை வழியாகவும் எதெல்லாம் பிராம்மணனுக்கு இலக்கணமாகக் கருதப்படுகிறதோ அவையெல்லாம் தவறு என்று சொல்லும் அளவுக்கு இவ்வுபநிடதம் சிறப்புடையது.
# வஜ்ர ஸூசிகா உபநிடதம்

## பெயர்க்காரணம்

'வைர ஊசி' என்று பெயர் கொண்ட இவ்வுபநிடதம் முதல் சுலோகத்திலேயே தன்னுடைய பெயர்க்காரணத்தை எடுத்துரைக்கிறது. இது அஞ்ஞானம் என்ற இருளை, கடினமான தாதுப்பொருள்களில் துவாரம் செய்து நுழையும் வைர ஊசிபோல் பிளக்கும் சாத்திரம். மெய்யறிவு இல்லாதவர்க்கு இது ஒரு கண்டனமாகவும், மெய்யறிவு படைத்தவர்க்கு இது ஓர் அணிகலனாகவும் அமையும்.
# வஜ்ர ஸூசிகா உபநிடதம்

## நூலின் ஒரே கேள்வி

நான்கு வர்ணங்களில், 'பிராம்மணன்' என்பவன் யார்? எதை ஆதாரமாகக்கொண்டு அவன் 'பிராம்மணன்' ஆகிறான்? ஜீவனா? தேகமா? ஜாதியா? ஞானமா? கருமமா? தருமமா?
# வஜ்ர ஸூசிகா உபநிடதம்

## ஜீவனைக் குறிப்பதல்ல

ஏனென்றால்  
- சென்றதும் வரப்போவதுமான பல உடல்களிலும் ஒரு ஜீவனின் அமைப்பு மாறுவதில்லை.
- ஒரே ஜீவனுக்கு கருமவசத்தால் பல உடல்கள் ஏற்படுகின்றன.
- பலவித உடல்களிலும் ஒரே மாதிரி ஜீவன் தான் உள்ளது.
# வஜ்ர ஸூசிகா உபநிடதம்

## உடலைக் குறிப்பதல்ல

ஏனென்றால்  
- வெவ்வேறு சாதி என்று அழைக்கப்படும் அத்தனை மனிதர்களுக்கும் ஐம்பூதங்களாலான உடல்கள் ஒரே வடிவாயுள்ளன.
- மூப்பு, மரணம் முதலிய உடல் தர்மங்கள் சமமாகவே காணப்படுகின்றன.
- பிராம்மணன் வெள்ளை, க்ஷத்திரியன் சிவப்பு, வைசியன் மஞ்சள், சூத்ரன் கருப்பு என்றபடி நியமம் ஏதும் இல்லை.
- தந்தையான ஒரு பிராம்மணனுடைய உடலை எரித்த புத்திரனுக்கு பிரம்மஹத்தீ என்ற தோஷம் ஏற்படுவதில்லை
# வஜ்ர ஸூசிகா உபநிடதம்

## ஜாதியால் ஏற்படுவதல்ல

ஏனென்றால்  
- பிற ஜாதி உயிர்களிலும் அநேக ஜாதிகளில் பல மகரிஷிகள் தோன்றியுள்ளனர்.  
::ருஷ்யசிருங்கர் மானிட ஜாதியில் பிறந்தவர். கௌசிகர் தர்ப்பையில் தோன்றியவர். ஜாம்பூகர் நரியிடம் பிறந்தவர். வால்மீகி புற்றினிருந்து உதித்தவர். வியாசர் செம்படவப் பெண்ணுக்குப் பிறந்தவர். கௌதமர் முயலிடம் பிறந்தவர்.வசிஷ்டர் ஊர்வசியிடம் பிறந்தவர். அகத்தியர் குடத்தில் தோன்றியவர். இன்னும் இம்மாதிரி பிறவியில்லாமலேயே ஞானமடைந்த ரிஷிகளும் இருந்திருக்கின்றனர். ஆகையால் ஜாதியால் பிராம்மணன் என்பதும் ஒவ்வாது.
# வஜ்ர ஸூசிகா உபநிடதம்

## ஞானத்தால் அல்ல

பல சத்திரியர்கள் மெய்ஞ்ஞானம் பெற்ற அறிவாளிகளாக இருந்திருக்கின்றனர்.
# வஜ்ர ஸூசிகா உபநிடதம்

## கருமத்தாலும் அல்ல

எல்லா உயிர்களுக்கும் ஊழ்வினை, தொல்வினை, வருவினை என்ற வினைகளால் ஏற்படும் கருமங்கள் எல்லோருக்கும் பொது. அவரவர்கள் பூர்வகருமத்தல் தூண்டப்பட்டு இப்பிறவியில் செயல்களில் ஈடுபடுகிறார்கள்
# வஜ்ர ஸூசிகா உபநிடதம்

## தருமத்தாலும் அல்ல

க்ஷத்திரியர், வைசியர் முதலானோர்களில் பொன்னை தானதருமத்தில் வழங்கியவர் பலர் இருக்கிறார்கள். அதனால் தருமம் செய்பவன், அல்லது செய்தவன் தான் பிராம்மணன் என்பதும் பொருந்தாது.
# வஜ்ர ஸூசிகா உபநிடதம்

## பின் யார்தான் பிராம்மணன்?

பிராம்மணத் தன்மை என்பது இரண்டற்ற சச்சிதானந்த ஆன்மாவை உள்ளங்கை நெல்லிக் கனிபோல் அனுபவித்தறிவது. இவ்வான்மாவாகவே இருப்பது. அது ஜாதி, குணம், செயல் மூன்றும் அற்றது.
பிறப்பு, இருப்பது, வளர்வது, மலர்வது, மெலிவடைவது, இறப்பது -- ஆகிய ஆறு மாறுதல்களும் இல்லாதது.
மற்றும் ஆறு 'ஊர்மிகளும்' -- அ-து, மூப்பு, மரணம், வியாதி, உலக மயக்கம், பசி, தாகம் ஆகிய ஆறு 'அலைகள்' -- அற்றது. குற்றங்குறைகளற்றது. சத்யம், ஞானம், அனந்தம், ஆனந்தம் என்ற வடிவுடையது. எல்லாக்கற்பனைகளுக்கும் ஆதாரமாயினும் ஒரு கற்பனையிலும் அட்ங்காதது. எல்லா உயிர்களுக்கும் உள்ளே நின்று இயக்குவது. ஆகாயத்தைப்போல உள்ளும் வெளியும் வியாபித்துப் பிளவுபடாமல் ஆனந்தவடிவாயிருப்பது. மனதிற்கெட்டாதது. அனுபவத்தால் மட்டும் அறியக்கூடியது. எவனொருவன் இப்பேர்ப்பட்ட ஆன்ம வடிவினனாகவே இருந்துகொண்டு, அதனாலேயே விருப்பு வெறுப்பு அற்றவனாகவும், சமம் தமம் முதலிய தன்னடக்கங்களுடன், அழுக்காறு, அவா, வெகுளி முதலியவை நீங்கியவனாகவும், டம்பம், அகந்தை முதலியவற்றால் தீண்டப்படாதவனாகவும், வீடுபெறத் தகுந்தவனாகவும் இருப்பவன் எவனோ அவனே பிராம்மணன் என்பது சுருதி, ஸ்ம்ருதி, இதிஹாஸ புராணங்களின் முடிவான கருத்து. இதற்குப் புறம்பாக பிராம்மணத் தன்மை இல்லவே இல்லை.
# வஜ்ர ஸூசிகா உபநிடதம்

## துணைநூல்கள்

- "அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை.
- http://www.celextel.org/108upanishads/vajrasuchika.html
# இம்ரான் அவான்

**இம்ரான் அவான்** (*Imran Awan* பிறப்பு: சூன் 2 1979 ), இவர் அமெரிக்க அணியின் துடுப்பாட்டக்காரர். பாக்கித்தானைப் பிறப்பிடமாகக் கொண்டவர். ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.
# இம்ரான் அவான்

## வெளி இணைப்பு

- இம்ரான் அவுன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- இம்ரான் அவுன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வார்ப்புரு:IPA vowels audio/doc

### Technical note

Used subtemplates:
Input options:
<pre></pre>  
The unnamed and named parameters define:
:1st= IPA symbol
:2nd= IPA symbol
:3rd= position offset from side (in %)
:4th= position offset from top side (in %)
:soundfile1 = name of the soundfile, when different from default (IPAsym-name).
:soundfile2 = name of the soundfile, when different from default (IPAsym-name).  
Subsequently subtemplate are called, calls and , to produce a soundbox + linked symbol per symbol.  
=
# உலகத் தமிழர் பொருளாதார மாநாடு

**உலகத் தமிழர் பொருளாதார மாநாடு** என்பது தமிழர்களுக்கும் உலகளாவிய வணிகச் சமூகத்துக்கும் இடையே ஒத்திசைவையும் கூட்டுத்தொழிலையும் ஊக்குவிப்பதை நோக்கமாகக் கொண்டு ஒழுங்கு செய்யப்படும் மாநாடு ஆகும்.
# உலகத் தமிழர் பொருளாதார மாநாடு

## மாநாடுகள்

- 2009 - சென்னை
- 2011 - டுபாய்
- 2018 - புதுச்சேரி (5 வது)
# ஓமானில் தமிழர்

ஓமானில் சுமார் 10 000 - 15 000 வரையான தமிழர்கள் வசிக்கிறார்கள். இவர்களில் பெரும்பாலானவர்கள் இந்தியத் தமிழர்கள் ஆவார்கள். தொழில் வாய்ப்புக்கள் தேடி தமிழர்கள் இங்கு வந்தார்கள்.
# ஓமானில் தமிழர்

## வரலாறு

ஓமானுக்கு தமிழர்கள் பணி நிமித்தம் 1950 களுக்குப் பின்பு பெருமளவில் சென்றார்கள்.
# ஓமானில் தமிழர்

## அமைப்புகள்

- மசுகட் தமிழ்ச் சங்கம்
# மசுகட் தமிழ்ச் சங்கம்

**மசுகட் தமிழ்ச் சங்கம்** ஒமானிய நகரமான மசுகட் தமிழ்ச் சமூகதின் சங்கம் ஆகும்.இது 1983 ம் ஆண்டு தொடங்ப்பட்டது.
# மசுகட் தமிழ்ச் சங்கம்

## பணிகள்

- தமிழ் மொழிக் கல்வி
- தமிழ்ப் பண்பாட்டு நிகழ்வுகள்
- தமிழர் வலைப்பின்னல்
- புதிய குடிவரவாளர்களுக்கு உதவுதல்
- பொழுதுபோக்கு நிகழ்வுகள்
# கத்தாரில் தமிழர்

கத்தாரில் ஒரு சிறிய தமிழ்ச் சமூகம் உள்ளது. இவர்களில் பெரும்பாலானவர்கள் தொழில்வாய்ப்புக்கள் தேடி தமிழகத்தில் இருந்து சென்றவர்கள் ஆவார். இங்கு கத்தார் தமிழ்ச் சங்கம் என்ற ஒரு தமிழர் அமைப்பும் உள்ளது.
# கத்தாரில் தமிழர்

## அமைப்புகள்

- கத்தார் தமிழ்ச் சங்கம்
- செந்தமிழர் பாசறை கத்தார்
# ஐக்கிய அரபு அமீரக தமிழ்ச் சங்கம்

**ஐக்கிய அரபு அமீரக தமிழ்ச் சங்கம்** அல்லது யு. ஏ. இ தமிழ்ச் சங்கம் என்பது ஐக்கிய அரபு அமீரக வாழ் தமிழர்களை ஒருங்கிணைக்கும் தமிழ்ச் சங்கம் ஆகும். இது 2008-ஆம் ஆண்டு தொடங்கப்பட்டது.
# ஐக்கிய அரபு அமீரக தமிழ்ச் சங்கம்

## பணிகள்

- ஏழைகளுக்கும் முதியோருக்கும் அனாதைகளுக்கும் உதவி செய்தல்.
- தமிழ் மொழிக் கல்வி, தமிழ்ப் பண்பாடு
- ஒற்றுமை வளர்த்தல்
# போட்சுவானா தமிழ்ப் பண்பாட்டு ஒன்றியம்

**போட்சுவானா தமிழ்ப் பண்பாட்டு ஒன்றியம்** (Botswana Tamil Cultural Association) என்பது போட்சுவானா வாழ் தமிழர்களின் ஓரு பண்பாட்டு அமைப்பு ஆகும். இந்த அமைப்பு 1984 ம் ஆண்டு தொடங்கப்பட்டு, 1992 ம் ஆண்டு அந்த நாட்டில் பதியப்பட்டது.
# போட்சுவானா தமிழ்ப் பண்பாட்டு ஒன்றியம்

## பணிகள்

- தமிழ் வகுப்புகள்
- கலை விழாக்கள்
# காங்கோ தமிழ்ச் சங்கம்

**காங்கோ தமிழ்ச் சங்கம்** (*Congo Tamil Association*), முன்னர் **காங்கோ தமிழ் இளைஞர் பண்பாட்டு மன்றம்** (*ட்ய்ய்க்கா க்கொஙொ*) என்றழைக்கப்பட்டது) என்பது காங்கோ வாழ் தமிழர்களால் நடத்தப்படும் ஒரு தமிழ்ச்சங்கம் ஆகும். இது காங்கோ மக்களாட்சிக் குடியரசு தலைநகர் கின்சாசா பெருநகரில் வசிக்கும் காங்கோ தமிழர்கள் ஒன்று சேர்ந்து நடத்தும் தமிழ்ச்சங்கமாகும். 2011 ஆகத்து இந்திய விடுதலை நாள் கொண்டாட்டத்தோடு ஆரம்பிக்கப்பட்ட இந்த சங்கமானது எண்ணற்ற விழாக்கள், கொண்ட்டாட்டங்கள், இலக்கிய விழாக்கள், தமிழ் முப்பெரும் விழாக்கள், புத்தக வெளியீட்டு விழாக்கள் போன்றவற்றை நடத்தி வருகிறது. காங்கோ - கின்சாசா வாழ் தமிழ் மக்களை ஒருங்கிணைக்கும் பாலமாக இந்தசங்கம் செயற்படுகிறது. அதோடு தமிழ் மொழி, பண்பாடு இவற்றை அடுத்த தலைமுறையினருக்கு கொண்டு செல்லும் விதமாக கின்சாசா வாழ் தமிழர்களின் குழந்தைகளுக்கென்று ஞாயிறு தோறும் காங்கோ தமிழ்ப்பள்ளி செயற்பட்டு வருகிறது. இங்குள்ள தமிழர்களின் எழுத்தாற்றல் மற்றும் வாசிக்கும் ஆர்வத்தை தூண்டும் விதமாக காங்கோ தமிழ்ச்சாரல் என்ற மாத இதழ் மின்னிதழ் வடிவிலும் அச்சு வடிவிலும் வெளியிடப்பட்டது. தற்போது இவ்விதழ் ஒரிசா பாலு அவர்களின் ஆலோசனையின் படி **ஆப்பிரிக்கத் தமிழ்ச்சாரல்** என்ற மாத இதழாக ஆப்பிரிக்காவில் வாழும் தமிழ் எழுத்தாளர்களுடய பங்களிப்புகளுடன் மின்னிதழாக மட்டும் வெளிவருகிறது.
# காங்கோ தமிழ்ச் சங்கம்

## மன்றத்தின் தலைவர்கள்

- 2023 (நடப்பு) - திரு. சிதம்பரம்
- 2022 - திரு. சந்தானராமன்
- 2020 மற்றும் 2021 - திரு. இரா சுந்தர்
- 2018 மற்றும் 2019 - திரு.சௌந்தரராசன்
- 2017 - திரு.விக்டர் செயக்குமார்
- 2016 - திரு. சுந்தர் ராசன்
- 2015 - திரு.ராசக்குமார்
- 2014 - திரு.சொக்கலிங்கம்
- 2013 - திரு. செரால்டு முத்து
- 2012 - திரு.சத்தியசீலன்
- 2011 - திரு.ஆல்பர்ட்
# காங்கோ தமிழ்ச் சங்கம்

## சிறப்பு விழாக்கள்

- இலக்கிய விழா
- புத்தக வெளியீட்டு விழா
- தமிழ் முப்பெரும் விழா
# காங்கோ தமிழ்ச் சங்கம்

## காங்கோ தமிழ்ப்பள்ளி

காங்கோ தமிழ்ச் சங்கத்தின் உறுப்பினர்களின் குழந்தைகளுக்கு தாய் மொழியாம் தமிழ் மொழியை எழுதவும் படிக்கவும் பேசவும் சொல்லித்தரும் பள்ளியாக காங்கோ தமிழ்ப் பள்ளி இயங்குகிறது. இது 2013 ஆம் ஆண்டு முதல் ஞாயிறு தோறும் EIS பள்ளி வளாகத்தில் இயங்கி வருகிறது.
# நம்பிக்கை அறிக்கை

**நம்பிக்கை அறிக்கை** அல்லது **விசுவாச அறிக்கை** அல்லது **விசுவாசப் பிரமாணம்** (*creed*) என்பது ஒரு சமயக் குழு தான் நம்பி ஏற்கின்ற சமய உண்மைகளை வெளிப்படுத்தவும், அதைச் சமயக் கொண்டாட்டங்களின் போது அறிக்கையிடவும் பயன்படுத்துகின்ற உரைக்கோப்பு ஆகும்..  
*நம்புகிறேன்* ("I believe" ) எனப் பொருள்படுகின்ற "credo" என்னும் சொல் கிறித்தவ நம்பிக்கை அறிக்கையைக் குறிக்க பொதுவாகப் பயன்படுகிறது.  
மிகப் பெரும்பான்மையான கிறித்தவ சபைகள் ஏற்றுக் கொள்கின்ற நிசேயா நம்பிக்கை அறிக்கை மற்றும் திருத்தூதர்களின் நம்பிக்கை அறிக்கை ஆகிய இரண்டும் "நம்புகிறேன்" என்னும் சொல்லோடுதான் தொடங்குகின்றன. ஒரே சமய நம்பிக்கை கொண்டவர்கள் தம்மை "அடையாளம்" கண்டுகொள்ள உதவுகின்ற "உரைகல்லாக" நம்பிக்கை அறிக்கை உள்ளது. எனவேதான் நம்பிக்கை அறிக்கை "symbol" (, *sýmbolo[n]*) எனவும் அழைக்கப்படுகிறது.  
இத்தகைய நம்பிக்கை அறிக்கை போதனை அளிக்கும் வகையில், மறுப்புக்குப் பதில் தரும் முறையில் நீளமாக அமையும்போது அதற்கு "நம்பிக்கை உரைக் கூற்று" (confession of faith) என்னும் பெயர் அளிக்கப்படுவதுண்டு. நம்பிக்கை (creed) என்னும் சொல் சில வேளைகளில் "சமயம்", "மதம்", "மறை" (religion) என்று பொருள்படும். அரசியல் மற்றும் சமூகம் சார்ந்த கொள்கைகளும் சில சமயங்களில் "நம்பிக்கை" என்று அழைக்கப்படுவதுண்டு.
# நம்பிக்கை அறிக்கை

## சமயங்களில் நம்பிக்கை அறிக்கைகள்

கிறித்தவ சமயத்தில் பெரும்பான்மையாக வழக்கத்திலுள்ள நம்பிக்கை அறிக்கை நிசேயா நம்பிக்கை அறிக்கை ஆகும். இது கிபி 325இல் நிசேயாவில் கூடிய பொதுச் சங்கத்தால் உருவாக்கப்பட்டது. அது புதிய ஏற்பாட்டு நூல்களாகிய நற்செய்தி நூல்கள், திருமுகங்கள் ஆகியவற்றின் அடிப்படையிலும், ஓரளவுக்குப் பழைய ஏற்பாட்டு நூல்களின் அடிப்படையிலும் அமைந்தது. ஒரே கடவுள் தந்தை, மகன் (இயேசு கிறிஸ்து), தூய ஆவி என்னும் மூன்று ஆள்களாக உள்ளார் என்னும் மூவொரு கடவுள் கொள்கை இந்நம்பிக்கை அறிக்கையில் அடங்கியுள்ளது. எனவே, ஒருவர் உண்மையிலேயே கிறித்தவ சமயத்தை ஏற்கிறாரா என்றறியும் உரைகல்லாக இந்த நம்பிக்கை அறிக்கையில் அடங்கியுள்ள கோட்பாடுகளை அவர் ஏற்கும்போது தெரியலாம்.  
மிகப்பெரும்பான்மையான கிறித்தவ சபைப் பிரிவுகள் நிசேயா நம்பிக்கை அறிக்கையைத் தம் அடிப்படைக் கொள்கைத் தொகுப்பாக ஏற்றுக்கொண்டுள்ளன. இருப்பினும், ஒரு சில கிறித்தவப் பிரிவுகள் இந்நம்பிக்கை அறிக்கையை ஏற்பதில்லை.  
யூத சமயத்தில் நம்பிக்கை அறிக்கை உளதா என்பது பற்றி சர்ச்சை நிலவுகிறது. சில யூத பிரிவுகளில் அடிப்படையான கொள்கைத் தொகுப்பு இல்லை. இருப்பினும், பிற யூத பிரிவுகள் இணைச் சட்டம் என்னும் பழைய ஏற்பாட்டு நூலில் வருகின்ற  
என்னும் அறிக்கையைத் தம் நம்பிக்கை அறிக்கையாகக் கொள்கின்றன.
# நம்பிக்கை அறிக்கை

## இசுலாமிய நம்பிக்கை அறிக்கை

இசுலாமியரின் நம்பிக்கை அறிக்கை கலிமா அல்லது ஷஹாதா (shahada) எனப்படுகிறது. "இறைவன் ஒருவனே. அவனே அல்லாஹ், முஹம்மது அவரது தூதர்" ( ** என மனதளவில் ஒவ்வொரு முஸ்லிமும் நம்பவேண்டும். இது இறை நம்பிக்கை (ஈமான் ) என அழைக்கப்படுகிறது. இதுவே இசுலாமின் முதல் மற்றும் மிக முக்கியமான கடமை ஆகும். இந்த நம்பிக்கை கொண்ட ஒருவரே இசுலாமியர் ஆகிறார்.  
இசுலாம், தன்னைப் பின்பற்றுபவர்களை கீழ்கண்ட விடயங்களின் மீது நம்பிக்கை வைப்பதைக் கட்டாயமாக்கியுள்ளது. இது *ஈமான்* என்ற அரபுச் சொல்லால் குறிக்கப்படுகின்றது.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

நம்பிக்கை அறிக்கை என்னும் கருத்துருவகம் முதன்முதலில் தோன்றியது கிறித்தவ சமயத்தின் பின்னணியில்தான். கிறித்தவத்தில் தோன்றிய சில நம்பிக்கை அறிக்கைகளைக் கீழே காணலாம்:
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### கொரிந்தியருக்கு எழுதிய முதல் திருமுகம்

புனித பவுல் கிறிஸ்து இறந்து உயிர்பெற்றெழுந்த இருபது ஆண்டுகளுக்குள் (கிபி 54-55) கொரிந்தியருக்கு எழுதிய முதல் திருமுகத்தில் திருச்சபையின் தொடக்க ஆண்டுகளிலேயே கிறித்தவர்கள் தம்மை அடையாளம் காட்ட பயன்படுத்திய சுருக்கமான நம்பிக்கை அறிக்கையைத் தருகின்றார். இந்நம்பிக்கை அறிக்கை கிறிஸ்து இறந்த பத்து ஆண்டுகளுக்குள் எருசலேம் கிறித்தவ சமூகத்தில் வழங்கப்பட்டிருக்க வேண்டும். அதன் வடிவம் இதோ:
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### பழைய உரோமை நம்பிக்கை அறிக்கை

இந்நம்பிக்கை அறிக்கை உரோமைத் திருச்சபையில் இரண்டாம் நூற்றாண்டில் திருமுழுக்குப் பெற்றோர் அறிக்கையிட்ட கொள்கை உரைக்கூற்றாக, கேள்வி-பதில் வடிவத்தில் அமைந்திருந்தது. இது கிபி 4ஆம் நூற்றாண்டளவில் மூன்று பகுதி கொண்ட அறிக்கையாக உருவெடுத்தது. அது மத்தேயு 28:19 பகுதியின் அடிப்படையில் அமைந்தது.  
இந்த நம்பிக்கை அறிக்கை "நம்பிக்கை வரிச்சட்டம்" (rule of faith) என்றும் "நம்பிக்கை ஒப்பீடு" (analogy of faith) என்றும் அழைக்கப்பட்டது. இது முதலில் கிரேக்க மொழியில் உருவாக்கப்பட்டு, பின்னர் அங்கீரா மார்செல்லுஸ் என்பவரால் இலத்தீனில் மொழிபெயர்க்கப்பட்டது.  
பழைய உரோமை நம்பிக்கை அறிக்கை பின்னர் சிறிது விரித்து எழுதப்பட்டு, திருத்தூதர்களின் நம்பிக்கை அறிக்கை என்னும் பெயர் பெற்றது.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### நிசேயா நம்பிக்கை அறிக்கை

கிபி 325இல் நிசேயா நகரில் கூடிய பொதுச்சங்கம் இந்த நம்பிக்கை அறிக்கையை உருவாக்கியது. கிறித்தவர்களின் அடிப்படை நம்பிக்கை இந்த அறிக்கையில் வெளிப்படுத்தப்படுகிறது. குறிப்பாக, இயேசுவின் இறைத்தன்மையும் அவர் ஒரு படைப்புப்பொருள் அல்ல, மாறாகக் கடவுளுக்கு நிகரானவர் என்னும் உண்மையும் இந்த அறிக்கையில் உள்ளது.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### திருத்தூதர்களின் நம்பிக்கை அறிக்கை

இந்த நம்பிக்கை அறிக்கை கிட்டத்தட்ட எல்லா கிறித்தவ சபைகளாலும் பயன்படுத்தப்படுகிறது. குறிப்பாக, திருவழிபாட்டின் போது இது அறிக்கையிடப்படும். கத்தோலிக்க திருச்சபையின் ஞாயிறு மற்றும் பெருவிழாத் திருப்பலியின்போது நிசேயா நம்பிக்கை அறிக்கைக்குப் பதிலாக இந்த அறிக்கை பல இடங்களில் அறிக்கையிடப்படுகிறது. இது மறைக்கல்வியிலும் பயன்படுகிறது. உரோமன் கத்தோலிக்க திருச்சபை லூதரன் சபை, ஆங்கிலிக்க சபை, மேற்கு மரபுவழி திருச்சபை, பிரஸ்பிட்டேரியன் சபை, மெதடிஸ்ட் சபை, காங்க்ரகேஷனலிஸ்டு சபை போன்ற பல கிறித்தவ சபைப்பிரிவுகள் இந்த நம்பிக்கை அறிக்கையை ஏற்று தம் வழிபாடுகளில் பயன்படுத்துகின்றன.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### கால்செதோனிய நம்பிக்கை அறிக்கை

கிபி 451இல் கால்செதோனியா நகரில் நடந்த பொதுச்சங்கத்தில் இந்த நம்பிக்கை அறிக்கை உருவானது. இதில் இயேசு கிறிஸ்து கடவுளாகவும் மனிதராகவும் உள்ளார் என்னும் உண்மையும் இரு தன்மைகள் இருப்பினும் ஒரே ஆளாக இருக்கிறார் என்னும் உண்மையும் தெளிவாகச் சேர்க்கப்பட்டன.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### அத்தனாசியுஸ் நம்பிக்கை அறிக்கை

ஒரே கடவுள் தந்தை, மகன், தூய ஆவி என மூன்று ஆள்களாக உள்ளார் என்னும் மூவொரு கடவுள் கொள்கை (Trinitarian doctrine), மற்றும் இயேசு கிறிஸ்து கடவுளும் மனிதரும் ஆவார் என்னும் கொள்கை இந்த நம்பிக்கை அறிக்கையில் விளக்கம் பெறுகின்றன. திரித்துவமாக விளங்கும் கடவுள் தந்தை, மகன், தூய ஆவி என்னும் மூன்று ஆள்களாக இருப்பினும் அம்மூவரும் தம்முள் சம மாண்பு கொண்டுள்ளனர் என்பது வெளிப்படையா இந்த நம்பிக்கை அறிக்கையில் உள்ளது. உண்மைக் கொள்கையை ஏற்காதோர் "புறம்பாக்கப்பட்டோர்" (anathema) என்னும் கூற்று இந்த நம்பிக்கை அறிக்கையில் உள்ளது. அக்கூற்று மேலே கூறப்பட்ட நிசேயா நம்பிக்கை அறிக்கையிலும் திருத்தூதர் நம்பிக்கை அறிக்கையிலும் காணப்படுவதில்லை என்பது குறிப்பிடத்தக்கது.  
ஆரியுஸ் என்பவர் இயேசு கிறிஸ்து பற்றிக் கூறிய தப்பறைக் கொள்கையை அத்தனாசியுஸ் (கிபி 296/298 - 373) தீவிரமாக எதிர்த்தார். அவரே இந்நம்பிக்கை அறிக்கையை உருவாக்கினார் என்றொரு மரபு உண்டு. ஆனால் அத்தனாசியுஸ் காலத்திற்கு ஒரு நூற்றாண்டுக்குப் பின்னரே அது உருவானது என வரலாற்றாசிரியர் கூறுகின்றனர்.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### திரெந்து நம்பிக்கை அறிக்கை

இந்த நம்பிக்கை அறிக்கையில், புரடஸ்தாந்து சீர்திருத்தத்திற்குப் பின் கத்தோலிக்க சபையில் சீர்திருத்தம் கொணரக் கூட்டப்பட்ட திரெந்து பொதுச்சங்கம் (1545-1563) தொகுத்தளித்த கொள்கை அடங்கியுள்ளது.
# நம்பிக்கை அறிக்கை

## கிறித்தவ சமயத்தின் நம்பிக்கை அறிக்கைகள்

### இறைமக்களின் நம்பிக்கை அறிக்கை

இப்பெயரில் திருத்தந்தை ஆறாம் பவுல் 1968, சூன் ஆம் நாள் நவீன காலத்துக்கு உரிய ஒரு நம்பிக்கை அறிக்கையை வெளியிட்டார். உரோமையில் கிறித்தவ சமயம் பரவிட துணைபுரிந்த புனித பேதுரு மற்றும் புனித பவுல் ஆகியோர் கிறிஸ்துவின் பொருட்டு மறைச்சாட்சிகளாக கிபி 68இல் உயிர்துறந்தனர் என்னும் மரபின்படி 1968ஆம் ஆண்டு அவர்களின் வீர மரணத்தின் பத்தொன்பதாம் நூற்றாண்டு நினைவு கொண்டாடப்பட்டது. அக்கொண்டாட்டத்தின் இறுதியில் திருத்தந்தை ஆறாம் பவுல் "இறைமக்களின் நம்பிக்கை அறிக்கையை" வெளியிட்டார். அதை அறிமுகப்படுத்தும்போது, "இந்த நம்பிக்கை அறிக்கை நிசேயா நம்பிக்கை அறிக்கையைச் சிறிது விரித்துக் கூறுவதோடு, நவீன காலத்தின் தேவைக்கேற்ப சில புதிய கருத்துகளும் அதில் அடங்கியுள்ளன" என்று கூறினார் .
# கிறித்தவ நம்பிக்கை அறிக்கை (பட்டியல்)

கிறித்தவ சமயம் தொடங்கியதிலிருந்து குறிப்பாக முதல் சில நூற்றாண்டுகளில் சில நம்பிக்கை அறிக்கைகளை உருவாக்கித் தந்துள்ளது. கிறித்தவர்கள் எதை நம்பி ஏற்கின்றார்கள் என்பதை நிர்ணயிக்கின்ற உரைகல் போல இந்நம்பிக்கை அறிக்கைகள் இருந்துவந்துள்ளன. இவை மிகப் பெரும்பான்மையான கிறித்தவ சபைப் பிரிவுகளால் ஏற்கப்பட்டுள்ளன. முக்கிய நம்பிக்கை அறிக்கைகளின் பட்டியல் கீழே தரப்படுகிறது:
# கிறித்தவ நம்பிக்கை அறிக்கை (பட்டியல்)

## நம்பிக்கை அறிக்கைகள்

| நம்பிக்கை அறிக்கை | உருவாக்கப்பட்ட ஆண்டு | ஏற்போர் | மூலப் பெயர் | குறிப்புகள் | உரைக்கூற்று இணைப்பு |
| --- | --- | --- | --- | --- | --- |
| திருத்தூதர்களின் நம்பிக்கை அறிக்கை | 200-900 | கிட்டத்தட்ட எல்லா கிறித்தவ சபைப் பிரிவுகளும் | Lat.: *Symbolum Apostolorum* or *Symbolum Apostolicum* | இந்நம்பிக்கை அறிக்கை தோன்றியது பற்றிய விவரங்கள் தெளிவாக இல்லை |  |
| நிசேயா நம்பிக்கை அறிக்கை | 325 | இயேசு கிறிஸ்து தெய்வீகப் பண்பைக் கொண்டிருந்தாலும், ஒரு குறிப்பிட்ட காலகட்டத்தில் படைக்கப்பட்டவரே என்று கற்பித்த ஆரியுஸ் என்பவரின் கொள்கை தவறு என்று முதலாம் நிசேயா பொதுச்சங்கம் (கிபி 325) அறிவித்தது. தந்தை, மகன், தூய ஆவி என மூன்று ஆள்களாக இருக்கும் ஒரே கடவுள் பற்றிய உண்மையை நம்பிக்கை அறிக்கையாக இப்பொதுச்சங்கம் வரையறுத்தது. |  |  |  |
| நிசேயா-காண்ஸ்டாண்டிநோபுள் நம்பிக்கை அறிக்கை | 381 | கிட்டத்தட்ட எல்லா கிறித்தவ சபைப் பிரிவுகளும் | நிசேயா நம்பிக்கை அறிக்கை விரிவாக்கப்பட்டு மீள்பார்வை இடப்பட்ட பாடம் இது. இயேசுவின் இறைத்தன்மையை முழுமையாக ஏற்காத ஆரியுசுக்கு மறுப்பாக எழுந்த மற்றொரு தப்பறைக் கொள்கை அப்போல்லினாரிஸ் என்பவரால் போதிக்கப்பட்டது. இயேசுவுக்கு மனித உள்ளம் கிடையாது, இறை உள்ளம் மட்டுமே உண்டு என்று போதித்த அப்போல்லினாரிசின் கொள்கைக்கு நிசேயா-காண்ஸ்டாண்டிநோபுள் நம்பிக்கை அறிக்கை பதில் அளிக்கிறது. இந்நம்பிக்கை அறிக்கையில் "தூய ஆவி தந்தையிடமிருந்தும் மகனிடமிருந்தும் புறப்படுகின்றார்" என வரும் சொற்றொடரில் "மகனிடமிருந்தும்" என்னும் சொல் மேலைத் திருச்சபையால் சேர்க்கப்பட்டது என்று கூறி கீழைத் திருச்சபை குறைகூறியது. இதனால் கிறித்தவம் இரண்டாகப் பிளவுபட்டது. |  |  |
| கால்செதோனிய நம்பிக்கை அறிக்கை | 451 | கால்செதோனியா பொதுச்சங்கம் |  |  |  |
| அத்தனாசியுஸ் நம்பிக்கை அறிக்கை | 500 | கிட்டத்தட்ட எல்லா கிறித்தவ சபைப் பிரிவுகளும் | Lat.: *Quicumque vult* |  |  |
# பல்பகுதியப் பொறியியல்

**பல்பகுதியப் பொறியியல்** (*Polymer Engineering*) என்பது பல்பகுதியப் பொருட்களின் வடிவமைப்பு, மூலக்கூறுகள், பயன்பாடு ஆகியவற்றை முழுவதுமாக ஆராய்ந்து படிக்கும் பொறியியல்துறையாகும். பொருளறிவியல் துறையில் வெகுவேகமாக வளர்ந்து வரும் பிரிவுகளில் ஒன்று பல்பகுதியப் பொறியியல் துறையாகும். வேகமாக அதிகரிக்கும் பாலிமரின் உற்பத்திக்கேற்ப, பணிபுரிபவர்களின் எண்ணிக்கையும் தொடர்ந்து அதிகரித்து வருகிறது.
பாலிமர்களை உற்பத்தி செய்வது மற்றும் பயன்படுத்துவது ஆகியவற்றில் கெமிக்கல் பொறியியலின் கோட்பாடுகளையும் விதிகளும் பயன்படுத்தப்படுகின்றன. இதற்காக தொழிற்சாலை வடிவமைப்பு, முறைமை வடிவமைப்பு, வெப்ப இயக்கவியல், போக்குவரத்து அம்சங்கள் ஆகிய கோட்பாடுகள் இத்துறை நிபுணர்களால் ஆராயப்படுகின்றன.
# மேல் நடு இதழ்விரி உயிர்

**மேல் நடு இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் நடு இதழ்விரி உயிர்**, **மூடிய நடு இதழ்விரி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய நடு இதழ்விரி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு ɨ என்பது. இது, *i* மீது ஒரு சிறிய கிடைக்கோட்டை இட்டுப் பெறப்படுகிறது. இவ்வொலியையும், அதன் குறியீட்டையும் *கோடிட்ட-ஐ* (barred-i) என்பர்.
# மேல் நடு இதழ்விரி உயிர்

## ஒலிப்பிறப்பு இயல்புகள்

- நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப்பகுதியில் அமையும். அதாவது முன்னுயிர்களை ஒலிக்கும்போது உள்ள நிலைக்கும், பின்னுயிர்களை ஒலிக்கும்போது உள்ள நிலைக்கும் இடையில் அமைந்திருக்கும்.
- இதனை ஒலிக்கும்போது உள்ள இதழமைவு நிலை, இதழ்விரி நிலையாகும். அதாவது இதழ்கள் குவியாமல் விரிந்த நிலையில் இருக்கும்.
# மேல் நடு இதழ்விரி உயிர்

## பயன்பாடு

இந்திய-ஐரோப்பியம், திராவிடம் போன்ற மொழிக் குடும்பங்களில் /ɨ / ஒரு ஒலியனாகக் காணப்படுவது மிகவும் அரிது. ஆனால், அமெரிக்கத் தாயக மக்களின் மொழிகளில் தனியான ஒரு ஒலியனாக இது பொதுவாகப் பயன்படுகிறது. தற்காலத்தனவும், மீட்டுருவாக்கியனவுமான இத்தகைய மொழிகள் பலவற்றில், இவ்வொலிக்கு நெருங்கிய , போன்ற உயிரொலிகளுடன் ஒலிப்பியல் அடிப்படையிலான வேறுபாட்டையும் இவ்வொலியன் கொண்டுள்ளது. கவுஃப்மன் கம்பெல், இசுட்டாக் சிமித் என்போர் எழுதிய நூலொன்றில், இந்த ஒலியன் இடையமெரிக்கப் பண்பாட்டுப் பகுதியில் ஒரு பொது அம்சமாக விளங்குவதை எடுத்துக் காட்டியுள்ளனர்.
# மேல் நடு இதழ்குவி உயிர்

**மேல் நடு இதழ்குவி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் நடு இதழ்குவி உயிர்**, **மூடிய நடு இதழ்குவி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய நடு இதழ்குவி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு ʉ என்பது. இது, *u* மீது ஒரு சிறிய கிடைக்கோட்டை இட்டுப் பெறப்படுகிறது. இவ்வொலியையும், அதன் குறியீட்டையும் *கோடிட்ட-யூ* (barred-u) என்பர்.  
பெரும்பாலான மொழிகளில் இந்த உயிரை, முன் நீட்டிய இதழ் அமைவுடன் (புற இதழ் குவிவு) ஒலிக்கின்றனர். முன் நீட்டாமல் அழுத்திக் குவிந்த (அக இதழ் குவிவு) உதடுகளுடனும் சில மொழிகளில் இதனை ஒலிப்பது உண்டு.
# மேல் நடு இதழ்குவி உயிர்

## ஒலிப்பிறப்பு இயல்புகள்

- நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப்பகுதியில் அமையும். அதாவது முன்னுயிர்களை ஒலிக்கும்போது உள்ள நிலைக்கும், பின்னுயிர்களை ஒலிக்கும்போது உள்ள நிலைக்கும் இடையில் அமைந்திருக்கும்.
- இதனை ஒலிக்கும்போது உள்ள இதழமைவு நிலை, இதழ்குவி நிலையாகும். பொதுவாக இதழ்கள், அவற்றின் உட்பகுதி வெளியே தெரியுமாறு முன் நீட்டிக் காணப்படும்.
# அபுல் கலாம் ஆசாத்

மௌலானா **அபுல் கலாம் முகியுத்தின் அகமது** (11 நவம்பர் 1888 – 22 பெப்ரவரி 1958) (Abul Kalam Muhiyuddin Ahmed, , ) இந்திய விடுதலை இயக்கத்தின் மூத்த அரசியல் தலைவரும் இந்திய முசுலிம் அறிஞரும் ஆவார். சமய அடிப்படையிலான இந்தியப் பிரிவினையை எதிர்த்து இந்து- முசுலிம் ஒற்றுமையை வலியுறுத்திய முசுலிம் தலைவர்களில் முதன்மையானவர். இந்தியா விடுதலையடைந்த பிறகு அமைந்த முதல் இந்திய அரசில் கல்வி அமைச்சராகப் பணியாற்றியவர். பாக்கித்தான் பிரிவினையையும் அங்கு இராணுவ ஆட்சி ஏற்படப்போவதையும் முன்னரே தெரிவித்த பெருமை உடையவர். பரவலாக இவர் **மௌலானா ஆசாத்**என அறியப்படுகிறார்; *ஆசாத்* (*விடுதலை*) என்பது இவர் வைத்துக்கொண்ட புனைப்பெயராகும்.
# அபுல் கலாம் ஆசாத்

## பாரத ரத்னா

உயிரோடு இருந்த போது இவருக்கு பாரத ரத்னா விருது வழங்கப்பட முடிவெடுக்கப்பட்டது. ஆனால் தாம் பாரத ரத்னா விருதின் தேர்வுக்குழு உறுப்பினராக இருந்தமையால் விருது பெற மறுத்துவிட்டார் அபுல் கலாம் ஆசாத். 1992ஆம் ஆண்டு இவருக்கு இந்தியாவின் உயரிய குடிமை விருதான பாரத ரத்னா மறைந்த பிறகு வழங்கப்பட்டது.
# அபுல் கலாம் ஆசாத்

## தேசிய கல்வி நாள்

இந்தியாவில் கல்வித்துறைக்கு சரியான அடித்தளமிட்ட இவராற்றிய பணியை நினைவுகூரும் வகையில் இவரது பிறந்த நாள் தேசிய கல்வி நாளாகக் கொண்டாடப்படுகிறது. புதுதில்லியில் உள்ள மௌலானா ஆசாத் மருத்துவக் கல்லூரி மற்றும் பல் மருத்துவக் கல்லூரிகள் இவரது பெயரைத் தாங்கி உள்ளன.
# அபுல் கலாம் ஆசாத்

## கல்வி தந்தை

இந்தியாவில் தேசிய அளவில் ஒருங்கிணைந்த கல்வி முறையை உருவாக்க பாடுபட்டார், மேலும் அனைவருக்கும் இலவச ஆரம்ப கல்வி கிடைக்கவும் நவீன கல்வி முறைக்கும் வித்திட்டவர் ஆசாத் தான். இந்திய தொழில்நுட்பக் கழகங்கள் நிறுவுவதற்கும், பல்கலைக்கழக மானியக் குழு (இந்தியா) அமைவதற்கும் பாடுபட்டார்.
# அபுல் கலாம் ஆசாத்

## நினைவு தபால் தலை

இவரது நினைவு தபால் தலை இந்திய அரசால் வெளியிடப்பட்டது.
# அபுல் கலாம் ஆசாத்

## குறுஞ்செய்தி

மெளலானா ஆசாத் பிறந்த அதே தினத்தில் மிகச்சிறந்த விடுதலை வீரரான ஆச்சார்ய கிருபாளனியும் பிறந்தார். அவர் 1946 ஆம் ஆண்டு மீரட்டில் நடந்த இந்திய தேசிய காங்கிரஸ் மாநாட்டில் ஆசாத்தைப் பின்பற்றி காங்கிரஸ் கட்சியின் தலைவரானார்.
# அபுல் கலாம் ஆசாத்

## இதையும் பார்க்க

இந்திய தேசிய காங்கிரஸ் கட்சி தலைவர்கள் பட்டியல்
# சௌராட்டிர மொழி

**சௌராட்டிர மொழி** தமிழ் நாட்டின் சில பகுதிகளிற் பேசப்படும் ஒரு இந்திய-ஆரிய மொழியாகும். இதனைப் பேசுவோர் சௌராட்டிரர் எனப்படுகின்றனர். தமிழில் இவர்கள் பட்டுநூல்காரர் எனவும் அழைக்கப்படுவது உண்டு. எத்னோலாக் # அறிக்கையின்படி இம்மொழி பேசுவோர் 510,000 இருப்பதாகக் கருதப்படுகிறது. எனினும், எத்னோலாக் அறிக்கையின்படி இது 310,000 (1997) ஆகும். சௌராட்டிர மொழிக்கான உலகளாவிய மொழிக் குறியீட்டு எண் 639-3 ஆகும்.
# சௌராட்டிர மொழி

## வகைப்பாடு

சௌராஷ்டிர மொழி, இந்திய-ஐரோப்பிய மொழிக் குடும்பத்தின் துணைக் குடும்பமான இந்திய-ஈரானியக் குடும்பத்தில் உள்ள இந்திய-ஆரியப் பிரிவைச் சேர்ந்தது. இஃது இப் பிரிவில் உள்ள மேற்கு இந்திய-ஆரிய மொழிக் குழுவில் உள்ள பிராகிருத மொழிகளுள் ஒன்றாக வகைப்படுத்தப்பட்டு உள்ளது. ஆயினும் தற்போதைய குஜராத்தி மொழிக்கு முன் இருந்த நிலையில் சௌராட்டிரா மொழி பேசப்படுவதால் தனி மொழியாக அங்கீகரிக்க வேண்டும் என்ற கோரிக்கை உள்ளது.
# சௌராட்டிர மொழி

## புவியியற் பரம்பல்

இவர்கள் தமிழ் நாட்டின் கோயில் நகரம் எனப்படும் மதுரையில் பெருமளவில் வாழ்ந்து வருகிறார்கள். இந்நகரில் இச்சமுதாயத்தினரின் மொத்த மக்கள்தொகையில் 20 - 25% வரை வசிக்கிறார்கள். மேலும் தமிழ் நாட்டில், திண்டுக்கல், பரமக்குடி, எமனேசுவரம், பெரியகுளம், கோவை, ஈரோடு, பழநி, காஞ்சிபுரம், ராஜபாளையம், நிலக்கோட்டை, சேலம், நாமக்கல், தஞ்சாவூர், திருச்சி, கும்பகோணம், திருவாரூர், அய்யம்பேட்டை, அம்மாப்பேட்டை, தாராசுரம், திருபுவனம், சிதம்பரம், புவனகிரி, அம்மையப்பன், வாலாஜா, திருவண்ணாமலை, வீரவநல்லூர்,புதுக்குடி,கிளாக்குளம்,திருநெல்வேலி, நாகர்கோயிலில் உள்ள கோட்டாறு ஆகிய பகுதிகளிலும் வாழ்கிறார்கள். இவை தவிர ஆந்திரப் பிரதேசத்தில் திருப்பதியிலும் இவர்கள் உள்ளனர். இவர்கள் சென்னை மற்றும் பெங்களூர் போன்ற பெருநகரங்களிலும் தற்போது குறைந்த அளவில் காணப்படினும், இஃது அண்மைக் காலங்களில் ஏற்பட்ட சிறிய அளவிலான இடப்பெயர்வுகளினால் ஏற்பட்டது ஆகும்.
# சௌராட்டிர மொழி

## வரலாறு

பல நூற்றாண்டுகளுக்கு முன்னர் இம் மொழி பேசுவோர் குஜராத் மாநிலத்தின் சௌராஷ்டிரப் பகுதியில் இருந்ததாகக் கூறப்படுகிறது. இதற்குப் போதிய வரலாற்றுச் சான்றுகள் இல்லாவிட்டாலும், மரபுவழித் தகவல்களும், தற்கால மொழியியல் ஆய்வுகளும் இதனை ஓரளவுக்கு உறுதி செய்கின்றன. எனினும் இம்மொழி தற்காலக் குஜராத்தி மொழியைவிட மராத்தி, கொங்கணி போன்ற மேற்கு இந்திய மொழிகளுடனேயே கூடிய ஒப்புமை உடையதாகக் காணப்படுகிறது. இதற்கான காரணத்தை மொழியியலாளர்கள் ஓரளவுக்கு விளக்கியுள்ளனர்.  
சௌராஷ்டிர மொழியானது, பண்டைய பிராகிரத மொழியிலிருந்து தோன்றிய, ஸ்ரீகிருஷ்ணர் காலத்தில் பேசப்பட்ட சௌரஸேனி மொழியின் கிளையே சௌராஷ்ட்ரீ மொழியாகும். தற்போது குசராத்து மாநிலத்தில் பேசப்படும் குஜராத்தி மொழிக்கும், சௌராட்டிர மொழிக்கும் எவ்வித தொடர்பும் இல்லை. சமசுகிருதம் பேசுவது போன்ற ஒலி வடிவினை சௌரஷ்ட்ரீ மொழி பெற்று உள்ளது. எனினும் இம்மொழி பேசுவோரின் படிப்படியான இடப் பெயர்வு வேறு பல மொழிகளின் தொடர்புகளை அதற்கு ஏற்படுத்தியது. மராத்தி, கொங்கணி, கன்னடம், தெலுங்கு மற்றும் தமிழ் ஆகிய மொழிகள் சௌராட்டிர மொழியில் தாக்கத்தை ஏற்படுத்தி உள்ளன.  
லண்டன் இந்தியா ஆபீஸ் நூலகர் டாக்டர் எச்.என்.ரேண்டேல் (Dr.H.N.Randle), என்பவர் இம்மொழியை ஆராய்ந்து இது குஜராதி மொழியின் வட்டார வழக்கு என்று கூற முடியாது என்று தனது கட்டுரையில் கூறியுள்ளார்.  
இந்திய அரசு தனது ஜனத்தொகை 1961 அறிக்கையில் சௌராஷ்ட்ர மொழியை குஜராத்தியின் கிளை மொழியாக காண்பித்துள்ளது. மேலும் இது சம்பந்தமாக் மேலும் ஆய்வை மேற்கொள்ளவேண்டும் என்றும் கூறியுள்ளது. அதன் பின்பு 1971 ஜனத்தொகை அறிக்கையில் அகில இந்திய அளவில் 68-வது நிலையில் (Rank) ஸௌராஷ்ட்ர மொழியை தனி மொழியாக காட்டப்பட்டுள்ளது. ஆனால் 1991 மற்றும் 2001 ஆண்டு அறிக்கைகளில் சௌராஷ்ட்ர மொழியை குஜராத்தின் வட்டார வழக்கு மொழியாக காண்பித்து விட்டு, தமிழ்நாட்டில் குஜராத்தி மொழி பேசுவோரின் எண்ணிக்கையில் சேர்த்துவிட்டு ஸௌராஷ்ட்ரர்கள் எல்லோரும் குஜராத்திகள் என்று கூறியுள்ளது.